# Was ein Comet sey: woher er komme vnd seinen vrsprung habe

Textdaten :
| Autor: | Nicolaus Pruckner |
| Illustrator: | {{{ILLUSTRATOR}}} |
| Titel: | Was ein Comet sey: woher er komme / vnd seinen vrsprung habe / [...] |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1532 |
| Verlag: | Vorlage:none |
| Drucker: | Johan Albrecht |
| Erscheinungsort: | Straßburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Warburg Institute Digital Collection Scans auf commons |
| Kurzbeschreibung: | |
| im VD16 unter der Nummer P 5167 ||
| Artikel in der Wikipedia ||
| Eintrag in der GND: {{{GND}}} ||
| Bild ||
| De Was ein Comet sey 01.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |

#### Editionsrichtlinien

* Editionsrichtlinien:
* Als Grundlage dienen die Wikisource:Editionsrichtlinien
* Die Wiedergabe folgt in der Schreibweise der Vorlage.
* Übergeschriebene Buchstaben werden mit <sup> hochgestellt, also zum Beispiel u$^o$.
* Abkürzungen sind aufgelöst.
* Zur besseren Lesbarkeit wurden an geeigneten Stellen Absätze eingefügt.
* Was ein Comet sey: wo
* her er komme / vnd seinen vrsprung habe /
* von vnderscheidung / vnd in was form vnd gestalt sye erscheynen.
* Auch von jrer bedeütung / mit anzeygung etlicher historien /
* vnd geschichten / so denen Cometen nach geuolgt /
* vnd sonderlich von dem Cometen erschinnen im
* Weinmonat des xxxij. jars. Durch Nico-
* laum Prucknerum beschriben.
* Ein vorred zu$^o$ dem Leser.
* ES ist gwonlich / das sich die welt vil
* mer von kleinen / doch vngewonten dingen verwundert / dann
* von grossen / so doch ta$^e$glich beschehen / Dann yenyemant wundert
* der herrlich / vnd gewaltig lauff des himels / vnd der Sonnen /
* vnd anderer beyder jrrigen so man Planeten nent / vnd vesten
* sternen / wunderbarliche bewegung / vergaffen etwan an einem kleinen /
* vbersehen das groß / welches alles auß vnwissenheit der natürlichen
* künsten erwechst / welche auch zu$^o$ vnsern zeiten gar nahe alle zu$^o$ boden ligen
* vnd in veracht kommen / Do her wir auch von stund erschrecken / so etwas
* vngewonlichs bey vns sich erhebt / alß do seind Erdbidem / fliegende fewr /
* Cometen / vnd dero gleichen mer impressiones / alß sie die Philosophi nennen /
* wie dann jetzund voraugen / vnd zwar wo wir die natürlichen vrsachen
* solcher dingen hetten oder wisten / wurden wir nit zu$^o$ gleich klein mu$^e$tig
* sonder getro$^e$st vnd gewiß sein / das es würckungen der natur weren / welche
* Gott der herr vns zu$^o$ vermanen vnd warnen verordnet hette / Darauß
* dann auch volgen wurde / so wir Gott vor augen hetten / das wir vns / wie
* dann der Prophet sagt / vor den zeichen des hymels / als die heyden / nit fo$^e$rchten
* dorfften.
* Es würde auch nit ein jetlicher mit vngeweschen henden darein
* rumpeln / vnd seinen geyffer darauff speyen / vnd nach duncken vnd gerodt
* wol von solchem schreiben vnd reden / von welchem er doch keinen bu$^o$chstaben
* nie gelernt hat / wie dann zu$^o$ vnsern zeitten vil practicanten thu$^o$n. Die
* weylnun (wie gesagt) des verwunderns von solchem kein end ist / will ich
* meinem verheyssen nach / von disem vnd andern Cometen etwas schreiben
* in solcher gestalt vnd ordnung / was ein Comet sey / wo her er komme / vnd seinen
* vrsprung habe / von vnderscheydung der selbigen / vnnd in was form
* vnd weyß sie erscheinen / auch von jrer bedeütung / mit anzeigung etlicher
* historien vnd geschichten / so den Cometen gemeingklich nach volgen / auß
* welchen die bedeüttung dises gegenwertigens Cometen anzeygt würt.
* Was ein Comet sey / vnd wo her er
* erwachse / vnd zu$^o$ vor etliche beschluß rede /
* so in solchen notwendig.
* Es spricht Aristoteles am ersten bu$^o$ch Metheororum / das dise vnderste
* weldt / anhengig vnd vnderworffen sey dem lauff der obersten weldt / also
* das alle jre krafft do her geordnet vnd regiert werde / welches auch Ptolemeus
* bezeügt am neünten wort / do er spricht das in wachsung oder zu$^o$ nemen /
* die form vnd gestalt diser vndersten welt / jre anreytzung vnd art von
* der o$^e$bersten habe / wie er / sampt denen so darüber schreiben solchs von den
* imaginibus probiert / vnd die erfarnüß solchs alles besta$^e$tigt.
* Auß welchem zu$^o$ dem ersten volgt / das die hymlischen co$^e$rper jre
* würckung haben in die Element / vnd solchs in zweyerley weyß in enderung vnd
* abnemen / in werden oder zu$^o$ nemen / dann so die Sonn vnd andere Planeten
* am ho$^e$chsten punckt Cenith genant / einer region oder lands kommen / so wer
* den die o$^e$bersten Elementen / alß do seind das fewer / vnd die lufft gemert /
* das wasser vnd erdtreich gemindert / vnnd also widerumb in abwesen der
* Sonnen vnd anderer sternen werden die vndersten gemert / vnd die o$^e$bersten
* gemindert / so sich dann die Element in sich selbs eins in das ander verwandelt /
* alß man ta$^e$glich sicht vnd entpfindt.
* Zu$^o$m andern / haben auch die o$^e$bersten co$^e$rper krafft vnd würckung in die
* vndersten / also / das sye auch bewegung vnnd enderung / der statt nach zu$^o$
* rechen / bringen / Dann je das o$^e$berst theyl des luffts würt bewegt gerings
* weyßherumb / nach dem lauff des hymels / welches dann die Cometen augenscheinlich
* beweren.
* Zu$^o$m dritten / so haben die Planeten jre würckung vnnd krafft nit allein
* vber die Element / sonder auch vber die Co$^e$rper / die des halben vnuolkommen
* heyssen vnd seind / das sie nit bestendig / vnd allwegen bleiben / sonder
* widerumb vergeen / Dann die matery solcher ingression / alß do ist der dampff /
* vnd rauch vom erdtreich / würt nit vffgezogen dann durch vorhin eingeleybte
* hitz vnd krafft eins gestirns / wie wir dann sehen in den Cometen / welche nit
* allein des hymels lauff volgen / sonder auch dem Planeten nach / durch welchen
* sie worden seind / bewegt werden / Do her dann etwa kompt so mancherley
* enderung / vnnd kerung der Cometen / do her auch kundt würt vnnd
* offenbar / das die Planeten ja jetlicher in sonderheyt sein krafft vnd würckung
* haben / ob schon vil darwider reden.
* Zu$^o$m vierden haben auch die stern jre würckung vnd krafft / vber vnd in
* Co$^e$rper so auch das leben haben / mixta genant / dann je jre qualiteten vnd complexion
* durch jren lauff geendert werden / von einer in die andern / von hitze
* in kelte / von trückne in feüchtigkeyt / vnd widerumb / welches alles clar vnd
* offenbar erscheint / vnd nyemant verborgen / dann dem / der es nit wissen will.
* Auß welchem allem beschlossen würt / das alle solche feürige impressiones /
* so im lufft oder sunst geschehen / natürlich kommen vnd erscheinen / so dann
* auch jr vrsachen durch welche sie kommen / natürlich seind / welches auch von
* Cometen verstanden würt. Do her nun kundt würt / was ein Comet sey / von welchem nun volgt.
* Es haben sich der alten vil bemu$^e$het vnd bekümmert / wie sye jr vnwissenheit
* vertha$^e$digen mo$^e$chten / Die weyl die Egyptier (von welchen am meysten
* der lauff des hymels vnd gestirns erfunden ist) von den Cometen nichts
* oder gar wenig geschriben haben / so dann in jrem land soche nit kommen / oder
* selten gesehen werden / die weyl ein sta$^e$ter clarer hymel vnd lufft bey jnen ist /
* vnd haben also mancherley meynung vnnd opiniones auffbracht / welcher
* doch keyne die prob halten mag. Anaxagoras vnd Democritus hielten / ein
* Comet were ein versamlung viler jrriger sternen / vnnd so aber deren nit so vil /
* vnd alwegen vnder dem Zodiaco gangent / Die Cometen aber aussert
* halbs vil mals erfunden werden / felt solche opinion gleich zu$^o$ boden / Die
* Pythagorici sagten / es wer ein Planet / der etwa lang vnder den streymen
* der Sonnen gestanden / vnnd also darnach erschine / Auß welchem volgen
* mu$^e$ste das Venus vnd Mercurius am meysten Cometen wurden / so dann
* nit weyt von der Sonnen gangen / vnd besonder Mercurius / welches auch
* wie das vordrig sich selbs bezeügt / das es nit halten mag.
* Hippocrates meynet / es wer wol ein planet / dem corpus nach / auch der
* materi des hymels / aber des schwantzes halben / wer er von der natur der
* Elementen. O hetten die treffenliche gelerte menner den lauff des hymels
* vnd gestirns nur ein wenig gewist vnd erkennt / hetten sie gewißlich nit so
* kindisch / ja so nerrisch geirret / widerlegung solcher opinion ist nit not / so dz
* widertheyl offenbar ist / vnd solchs villeicht dem leser auch verdrießlich sein
* mo$^e$cht. Aristoteles aber am ersten Meteororum spricht / das ein Comet nichts
* anders sey / dann ein feister dampff / oder dunst / der von feisten / schleimerigen
* o$^e$rten vnd gründen / von der Sonnen vnd andern sternen vff gezogen
* werde / vnd so solcher dampff groß / vnnd von der kelte im lufft nit zu$^o$ ruck /
* (wie den andern / so minder vnd kleiner seind) geschlagen wurd / sonder hin durch
* dringt / vnd in das oberst theyl des luffts kompt / wurd solche materi
* entzündt / vnd weret also / vnd bleibt nach der menge vnd gro$^e$sse der materi /
* biß sie verzert würt / vnd also (wie obgesagt) mit dem obersten theyl des
* luffts / nach dem lauff des hymels herumb gefu$^e$rt / Es begibt sich auch das
* etwan der Comet zu$^o$m ersten klein erscheint / vnd von tag zu$^o$ tag wechst vnd
* zu$^o$ nimpt / vnd gro$^e$sser würt / auß vorgesagter vrsach / das die da$^e$mpff je lenger
* je mer vom gestirn vffgezogen werden / durch welches er dest lenger
* verharren mag. Auß welchem erlernt würt / was ein Comet sey / vnnd woher
* er kompt vnd entspringt.
* Von vnderscheydung der Cometen.
* So wir nun wissen was / vnd von wannen ein Comet sey / würt notwendig
* das wir auch jre vnderscheid wissen / so dann sie etwa anders vnd anders
* erscheinen / etlich seind klein / etlich groß / etlich mit einem langen schwantz /
* etlich mit einem kurtzen / etlich aber on solche schwentz / sonder jre streym
* seind ringsweyß vmb das corpus / welches alles nach art vnd geschicklichkeyt
* der materi her kompt.
* Es beschreiben die Astronomi neünerley Cometen /
* nach der siben planeten / vnd des tracken haupts vnd schwantzes erho$^e$hung.
* Jn der erho$^e$hung Saturni würt ein Comet nit sonderlich groß / würt
* Nigra oder Niger genent. Jn des Juppiters erho$^e$hung kompt ein vffrechter
* Comet / welcher auch darumb Columna genent würt. Jn Martis erho$^e$hung
* würt ein kleiner roter Comet / welches schwantz sich vbersich stelt / vnd
* als etlich meinen / sey es der / den Ptolomeus vnnd Hali Matutinam / oder
* Auroram nennen. Jn der erho$^e$hung der Sonnen erscheint ein Comet goldfarber
* gestalt / welcher auch sunst Rosa genent würt / erscheint auch gmeinklich
* on ein schwantz. Aber in Veneris erho$^e$hung kompt ein hübscher lustiger
* vnd grosser Comet / welcher Miles heist. Jn der erho$^e$hung Mercurÿ /
* begibt sich ein Comet der nit sonderlich groß vom corpus / aber doch scheinbar
* vnd clar ist / eins langen schwantzes / welcher auch Ascon / oder dominus
* Ascone genent würt. Welcher gestalt vnd form ich auch disen / alß vil ich jn
* gesehen vnd geachtet / geurtheylt hab. Jn der erho$^e$hung des Mons erscheint
* auch ein grosser heller Comet / doch weyß farb / vnnd würt gemeinklich
* Argentum genant.
* So werden auch (wie die Astronomi wo$^e$llen) in dracken
* haupt vnd schwantz zwen Cometen / etwan als lang ru$^o$ten / doch im haupt
* etwas dickers / welcher auch Pertica / im schwantz dinner / darumb er Veru
* genant würt. Es werden auch gemeinklich vil vnd mancherley entzündung
* gesehen / nemlich / so ein Comet erscheinen will / vnnd auch so er stat /
* wie dann auch zu$^o$ diser zeyt beschehen / aber solchs / die weyl es nit hinauff in
* die oberste des luffts gezogen werden mag / verzert es sich gar bald vnnd
* verschwindt.
* Was durch die Cometen / so sye erscheynen
* bedeütet / vnd angezeygt werde.
* Das das gestirn / vnd der lauff des hymels etwas bedeüte / vnnd durch
* solchs etwas künfftig sey / haltet nit allein die Philosophey / das ist die natürlich
* kunst / sonder die geschrifft bezeügt es auch / dann je das gestirn ist nit
* allein zu$^o$ vnderscheiden die zeyt / wie etlich wo$^e$llen / sonder auch zu$^o$ zeichen geben /
* wie wir lesen Gen. j.
* So es nun zeichen seind / so bedeüten sie ja etwas.
* Nun hat vns Gott mancherhand gewarnt vnd vermant / durch sein wort /
* fürnemlich / vnd so das nit geholffen / mit vffru$^o$r / theürung / sterben / pestilentz /
* helt nun auch an solchs durch die natur / dar mit er je nichts vnderlaß
* vns zu$^o$ jm zu$^o$ ziehen / welchs dann auch ein sondere gnad vnd gu$^o$that ist / dann
* das erdtreich bewegt sich / die sonn verleürt jren schein / es werden gesehen
* mancherley zeichen am hymel / es kommen Cometen / es ist warlich zu$^o$ besorgen
* wo wir Gott nit vor augen haben / das auch bald die stein werden anfahen
* zu$^o$ schreyen / dar mit das Gotteszorn vber vns gehauffet werde /
* Wir
* haben im vergangen jar auch ein Cometen gesehen / welcher der Sonnen
* nach gieng / in disem sehen wir ein andern vor der Sonnen auffsteigen / zu$^o$
* dem ist ein finsternüß der Sonnen gewest am xxx. tag Augusti / vnd seind
* im selbigen monat zwen Erdbidem auch geschehen / wie wol nit zu$^o$ groß /
* Der erst am eylfften tag Augusti / zwischen zehen vnd eylffen im tag / do dann
* der mon in die opposition Saturni ist gangen / Der ander am sybenzehenden
* tag Augusti / fru$^e$ vmb die viere vor tag / do der mon kam von der opposition
* Martis / welches alles innerthalben zwentzig tagen beschehen ist. Vff
* solchs im volgenden monat kompt der Comet / vnd sampt den coniunctionibus
* vnd aspecten der planeten / versiglet er das vordrig alles.
* Meinstu nit
* lieber leser / ob solchs nit auch zeichen seind / gang hindersich in die historien
* vnd su$^o$ch mir ein gleiche zeyt / nemlich zwen Cometen / zwen erdtbidem / ein
* finsternüß der Sonnen in einer so kurtzen zeyt / ich geschweig anderer impression /
* so auch gesehen / gerad vor dem jetzund erscheinenden Cometen /
* vnd so die Cometen nit vergeben kommen / wellen wir in kurtz sehen sein bedeüttung.
* Alß ich disen Cometen gesehen / hab ich jn geachtet in der exaltation
* Mercurÿ / im zeichen der Junckfrawen / vnd darumb dominum Ascone
* genant (dann miles etwas gro$^e$sser vnd heller erscheint / nach meinem beduncken)
* von der art vnd complexion Mercurÿ / so er doch auch seinem lauff am
* meysten volgt / welcher zu$^o$m fürnemsten / alß auch die Philosophi sampt den
* Astrologis sagen / bedeüt den todt eins großmechtigen / vnd sonderlich so
* dem zeichen vnderworffen / oder darunder geborn seind. Auch denen / solen
* der / gegent / vnd Stett vnder der junckfrawen gelegen / regirn / wo$^e$lchs der
* Reinstram / Etschlandt / Kernten / Steyer wol erfaren werden / vnd in sonderheyt
* so gegen mittag seindt /
* Seind auch gewarnt alle kunstreiche Mercurÿ
* kinder genant / dann es abermal vber die arm kunst gehn würt. Es sollen
* sich auch fürsehen die kauffleüt / das sie nit schaden entpfahen / dann es
* spricht Albumasar im bu$^o$ch von den grossen coniunctionibus / das so ein
* Comet im zeichen der Junckfrawen erscheine / das er bedeut grossen betrug /
* wenig gerechtigkeyt in kauffen vnd verkauffen / schaden nit allein der gu$^e$tter /
* sonder auch des leybs / die menschen werden fallen in schwere grosse
* kranckheyt / zitern vnd bidmen / scharpffe hitzige Pestilentzische fieber / seltzame
* eyssen vnd geschwa$^e$r. Es würt auch den weybern getrewt / geferlikeyt
* in der geburt / vnd so er in einem trucknen zeichen stat / bedeüt er von seiner
* natur auch trückne vnd ein dürre zeyt / so dann die dünst vnd nebel / so von dem
* gestirn vffgezogen / feist vnd schleimerig / nit resoluiert mügen werden / sonder
* also verbrennen / vnd wo nit dz künfftig jar Saturnum zu$^o$ einem herren hette /
* welcher feichtikeyt auß seiner / vnd des zeichens in welchen er gat / art vnd eygenschafft
* zu$^o$ zeiten bewegen wurde / wer zu$^o$ besorgen ein hitzig trückne vnd gifftig
* jar / doch kranckheyt halben würt Saturnus wenig helffen / Es wurd
* auch kein wunder sein / das noch mer Erdtbidem hernach kemen / die weyl
* er in einem jrdischen zeichen ist / vnd der zeyt art vnd einfluß solchs erheischt.
* So wurd auch vergifftung des luffts zu$^o$ besorgen / so dann nit dem Cometen
* allein / sonder auch den Erdtbidem nach volgen / darauß dann pestilentz
* vnd sterben kommen / dann Ptolomeus am letsten sententz seiner hundert wort
* spricht / das so ein Comet im fallenden hauß / das ist im zwo$^e$lfften gesehen
* werde / das er bedeüt ein schnellen todt. Jch weyß wol dz auch die wu$^o$threr
* ein aug vff disen Cometen werffen / vermeinen er werde widerumb grosse
* theürung bringen / dar mit sie abermals den Juden spies brauchen mo$^e$chten /
* so doch das widerspiel sein wurd / dann die Cometen bedeüten nit all vnfruchtbarkeit
* des erdtreichs / Es ist nit der Comet / der Niger oder Nigra genent
* würt / welcher von der natur Saturni ist / solche als auch der jetzige /
* vnd der im vergangen jar / zeigen an gu$^o$te fruchtbare jar / wie wir dz scheinbarlichen
* gesehen haben. Solchs hab ich den wu$^o$cherern / vff das sie sich nit
* zu$^o$ vil frewen anderer leüt vnglück / vnd die freüd jnen nit dz hertz abstosse /
* gu$^o$ter meinung nit verhalten wellen.
* So werden auch getrewt durch disen
* Cometen vffru$^o$r / krieg / vnd blu$^o$t vergiessen / dann gemeingklich solchs auch
* hernach volgt / wie wir auch vergangens vnd gegen wertigs jars wol gesehen
* haben / vnd so er im vffgang vor der sonnen erscheint / wurd zu$^o$ besorgen
* ein schnelle würckung / vnd so er vom nidergang gegen der sonnen / wie
* dann alle planeten / bewegt würt / vnnd sich aber gegen mitternacht zeücht /
* vnd sein lauff nit alß wanckelbar ist alß des vordrigen / sonder etwas stiller /
* wurd zu$^o$ besorgen das wir den feind zu$^o$ dem frembden auch im hauß haben.
* Seind fürsichtig die fürgesetzten / vff das mu$^o$twillig volck sich nit erreg zu$^o$
* einer entpo$^e$rung vnd vffru$^o$r / so er dann auch dem zeichen der Visch / in welchem
* die groß coniunction gewesen / entgegen stet / vnd aber das zeichen der
* Junckfrawen vns betrifft / darumb es dann not sein würt vffsehens / dann
* so wir eygentlich besehen die historien vnd geschichten / finden wir allwegen
* das etwas mercklichs hernach ist kommen /
* Jch will geschweygen des grossen
* Cometen zu$^o$ der zeyt Demetrij / von welchem auch Seneca schreibt / vnd
* von dem das geuolgt hat / alß von dingen so lengest geschehen / Auch von
* dem / da Hegesippus von sagt im fünfften bu$^o$ch / von der zersto$^e$rung
* Hierusalem am lxiiij. capitel / sonder von denen / so in kurtz verruckten zeiten
* von historiographis verfast seind.
* Jm jar von Christi geburt drey hundert
* viertzig / stund ein Comet / vnd starb gleich darauff der Keyser Constantinus /
* der groß genant / volgt vil vbels / erwechst die schedlich / grewlich ketzerey
* der Arrianer /
* es kriegen die zwen su$^e$n Constantini mit einander / ward
* der ein erschlagen / Die Persier verwu$^o$sten Mesopotamiam / grosse krieg
* wider Franckreich / vil stett seind verfallen vom Erdtbidem / welches alles
* dem Cometen geuolgt hat.
* Jtem im jar vier hundert achtzehen / ist gwesen ein finsternüß der Sonnen /
* vnd ein Comet im Augstmonat / vnd gewert biß in Herbstmonat. Was
* diser vnd volgender zeyt die Gotthi thu$^o$n / vnnd erlitten haben / in Jtalia /
* Franckreich / Hispania / des gleichen in jr schiffung / beschreibt vnder ander
* auch Orosius.
* Jtem im jar vier hundert drey vnd fünfftzig / ward der hymel
* als ein fewer / warden gesehen mancherley zeichen am hymel / item erdbidem /
* ein finsternüß des Mons / erscheint ein Comet / ein bach in Franckreich
* fleüßt mit blu$^o$t / volgt die groß zerrüttung vnnd schleiffung Europe /
* vom wu$^e$trich Attile dem ko$^e$nig der Hünnen / Jm andern jar darnach starb
* Attila / Aetius der treffenlich Radtherr / vnd streitbar man / nemlich wider
* Attilam / ward vom Valentiniano dem Keyser auß neyd geto$^e$dtet. Valentinianus
* von den seinen zu$^o$ Rom erwürget / kommen die Vandali / vberfallen
* Rom / vnd plündern vnd verderbens.
* Jtem fünff hundert vier vnd neüntzig
* ward ein Comet ein monats lang gesehen / des gleichen vil andere zeichen /
* Welchem nach geuolgt hat / der teüflisch verfu$^e$risch Machumet / welcher
* sich für den grossen Propheten Gottes herfür gethan hat / vnd also den Sarracenern
* ein gesatz geben / auß welchem der groß jamer ist kommen / der thürckisch
* glaub / was der selbig biß hie her gebracht / vnd vnglücks darauß geuolgt /
* ist leyder nur zu$^o$ offenbar.
* Jtem syben hundert neün vnd zweyntzig
* erschinen zween Cometen im Jenner / einer gieng der Sonnen vor / der ander
* nach / starb Gregorius der ander des namens Bapst zu$^o$ Rom / Lütprandus ko$^e$nig der Lombardey belegert Rom / Der ko$^e$nig auß Franckreich
* zeücht in Jtaliam / volgt ein grosse Pestilentz / also das zu$^o$ Constantinopel
* vff drey mal hundert tausent menschen stürben.
* Jm anderen jar nach den
* zweyen Cometen / seind die Sarracener mit iung vnd alt in Galliam zogen
* in meynung das selbig einzu$^o$nemen / vnd darinnen zu$^o$ wonen. Aber Karolus
* begegnet jnen / vnd erschlu$^o$g der Sarracener sampt jrem ko$^e$nig Abdirama /
* dreymal hundert vnnd achtzig tausent.
* Jtem acht hundert fünffzehen
* erschein ein erschro$^e$cklicher Comet / volgen grosse Erdbidem in Grecia / do
* auch vil volcks sampt dem gebew verfallen ist. Es ist auch des selbigen jars
* der Rein in teütschen landen vast groß worden / vnd also von wegen seines
* außlauffens / grossen schaden gethon.
* Jtem acht hundert acht vnd dreissig
* ist erschinen ein grosser Comet / ist bald darnach keyser Ludwig gestorben.
* Jtem neün hundert vier vnd viertzig / ist erschinen ein grosser Comet / volgt
* ein grosser grausamer hunger.
* Jtem im jar tausent ist gewesen ein Comet /
* auch ein grosser Erdbidem / ist keyser Ottho gen Rom zogen / vnd Crescentem
* Partricium / der mit gewalt regieren wolt / vberwunden / vnd erschlagen /
* hernach starb der Bapst Johannes / volgendes jars ist dem keyser Ottho
* in dem welsch land vergeben worden.
* Jtem es seind nach solchem allem
* solche thewrung nach geuolgt vnd pestilentz kommen / schier in der gantzen
* welt / das man die menschen / so noch halb lebendig / von forcht vnd hungers
* wegen / mit sampt den todten hinein geworffen / vnd vergraben hat.
* Jn welchem jar auch widerumb ein Comet erschinn / Keyser Henrich fu$^e$rt
* grosse krieg in Germania / Bohemia / Jtalia / Apulia.
* Jtem tausent sechs
* vnd sechtzig / alß Ottho Frisingensis schreibt / ist ein Comet erschinen /
* welchem / wie er sagt / die wirckung nach hat geuolgt / Dann das selbig jar hat
* Guilielmus / ein Graff in Nordtmanien / Engelland vberzogen / vnd alß er
* den ko$^e$nig vmb bracht / bestritten. Nach welchem ein solcher grosser hunger
* entstanden / das die leüt einander (wie die historien sagen) gessen haben /
* Was auch der Bapst mit Henrico dem Keyser gehandelt habe / ist auß andern
* offenbar.
* Jtem tausent syben vnd neüntzig ist auch ein Comet erschinnen
* gegen nidergang der Sonnen des gleichen andere zeichen / ist Hierusalem
* gewunnen von den vnsern / Auch bey der stat Nicea / die Sarracener
* durch zwo grosse schlachten ernider gelegt.
* Jtem tausent zwey hundert vier
* vnd sechtzig ist gestanden ein vngewo$^e$nlicher grosser Comet / vff drey monat /
* vnd die nacht do Vrbanus der Bapst starb / ist er auch erloschen. Jn Syria bestreittet
* der Soldan die Christen / darnach in Armenia des gleichen.
* Jtem tausent drey hundert vnd eins / do dann auch Orbis magnus inn das
* zeichen des Lewens kam / ist erschinnen ein Comet / erhebt sich in Flandern
* ein bauren krieg / welche von jrem herren abfielen / vnd erschlu$^o$gen im vil
* volcks grausamgklich / das Türckisch reich / hat sich diser zeyt recht eingesetzt /
* Der ko$^e$nig Philips auß Franckreich verschu$^o$ff durch Scartam Columnensem /
* dz der Bapst Bonifacius der acht des namens gefangen ward /
* seind zu$^o$ Rom groß vffru$^o$r gewesen / Die Frantzosen seind darnach wider
* in Flandern zogen / hat geuolgt groß blu$^o$t vergiessen.
* Jtem tausent drey hundert
* vierzehen / hat gewert ein Comet drey monat lang / do erhu$^o$b sich der
* krieg zwischen dem keyser Ludwigen auß Beyern / wider hertzogen Fridrichen
* von Osterreich / welcher vom keyser gefangen vnd geto$^e$dt ward. Es
* erhu$^o$b sich auch grosse zwitracht zwischen dem keyser vnd dem Bapst.
* Jtem tausent drey hundert vnd viertzig / ist gestanden ein Comet / hat sich erhaben
* der krieg zwischen den Frantzosen vnd Engellender / vnd warden vff zehen
* tausent Frantzosen erschlagen / hat auch hernach geuolgt ein grosse pestilentz
* in Jtalia / das zu$^o$ Florentz allein vff xvj. tausent menschen gestorben seind.
* Jtem tausent drey hundert zwey vnd fünfftzig / ist erschinen ein Comet im
* Christmonat gegen mitternacht / welchem grosse wind / vnd andere feürige
* zeichen im lufft geuolgt haben / Es seind auch diser zeyt etliche secten vffgestanden /
* Nach solchen zeichen / ist ein vnzelicher hauff der hewschrecken in
* Affrica vnd Cipern gesehen / welcher auch grossen schaden an wachsenden
* früchten gethon hat.
* Jtem tausent vier hundert vnd zwey / ist auch ein Comet
* am hymel gesehen / nach welchem der groß wu$^e$trich vnd tyrann / der sich
* auch den zorn Gottes nennt / gestorben / vnd sich das Türckisch reich durch
* Amuraten widerumb erhebt.
* Jtem tausent vier hundert vnd acht / kompt
* widerumb ein Comet / volgent grosse schlachten vnnd blu$^o$t vergiessen / hin
* vnd wider in Europa / Es ligen darnider die teütschen herren in Preüssen /
* ward ein groß volck vff bedenseytten erschlagen.
* Jtem tausent vier hundert
* syben vnnd fünfftzig / ist erschinnen ein Comet / welcher niger genant
* würt / volgt ein langwirig Pestilentz / stunden vff die Michels bru$^e$der / komen
* Erdbidem / do in Neapoli vff die viertzig tausent verfallen / Der Türck
* Mahumet / so vor Constantinopel her gewunnen / hat diser zeyt das gantz
* Corinthum / vnd Pelopennesum vnder sich bracht / auch Bossnan / vnd ander
* vmbligende reich.
* Es ist noch in menschen gedechtnüß / was der Comet
* im tausent vierhundert zwey vnd sybentzig erschinnen / bracht hat / Erfort
* verbran / kompt der heyssz sommer / erhebt sich der Burgundisch krieg / es geschehen
* vil schlachten / biß zu$^o$ letst auch der Hertzog erschlagen ward.
* Jtem tausent fünff hundert vnnd sechs / ward gesehen ein Comet / volgt der todt
* des ko$^e$nig Philips.
* Jtem im vergangnen jar / tausent fünff hundert ein vnd
* dreyssig / volget vff dem Cometen die vneinigkeyt inn der Eydgnoschafft.
* Jtem die groß rüstung vnnd zug des gantzen Teütschen lands wider den
* Türcken / vnd des Türcken wider vns. Also seind wir gewißlich warten
* auch etwas / wie dann vor hin angezeigt ist / Gott der herr aller ding wo$^e$lle
* vns gnediglich bewaren vor allem vbel / Amen.
* Also lieber leser / hab ich in
* kürtz vnd eyl / vff viler bitt vnd ansu$^o$chen ein wenig geschriben von disem vnd
* anderen Cometen / Wo$^e$lst solch meinen dienst zu$^o$m besten keren / vnd vff
* nemen / dann es je gu$^o$ter meynung beschehen ist.
* Gedruckt zu$^o$ Straßburg durch Johannem Albrecht /
* im jar M. D. XXX ij.

## Anmerkungen (Wikisource)

* ↑ Aristoteles, griechischer Philosoph und Naturforscher
* ↑ Claudius Ptolemäus, griechischer Mathematiker, Geograph und Astronom
* ↑ ingressio: lat. Gang, Eintritt, Einfall
* ↑ complexio: lat. Verknüpfung, Schlußfolgerung
* ↑ impressio: lat. Eindruck
* ↑ opinio: lat. Meinung, Einbildung
* ↑ Anaxagoras, Philosoph der griechischen Antike
* ↑ Democritus, griechischer Philosoph (Artikel engl.)
* ↑ Tierkreis
* ↑ Hippokrates von Kós, griechischer Arzt
* ↑ niger: lat. schwarz
* ↑ columna: lat. Säule, Pfeiler
* ↑ matutinus: lat. morgendlich
* ↑ aurorare: lat. grauen (vom Tage)
* ↑ miles: lat. Soldat, Krieger [?]
* ↑ asco: germ. Äsche (eine Lachsart) mit auffallend großer Rückenflosse [?]
* ↑ dominus: lat. Herrscher, Gebieter
* ↑ argentum: lat. Silber
* ↑ pertica: lat. Stange, langer Stock
* ↑ veru: lat. Wurfspieß
* ↑ exaltatio: lat. Erhöhung
* ↑ Albumasar, persischer Mathematiker, Astronom und Astrologe (787-886) (Artikel engl.)
* ↑ coniunctionis: lat. Verbindung, Vereinigung
* ↑ Sentenz: lat. einprägsamer Ausspruch, Denkspruch
* ↑ Lucius Annaeus Seneca, römischer Philosoph, Dramatiker und Naturforscher
* ↑ Hegesippus, christlicher Autor des 2. Jahrhunderts
* ↑ Flavius Valerius Constantinus, römischer Kaiser
* ↑ Arianer, Anhänger einer christ. theol. Lehre
* ↑ siehe Säuberung von 337
* ↑ Paulus Orosius, spanischer Historiker und Theologe
* ↑ Attila, König der Hunnen
* ↑ Flavius Aëtius, weströmischer Heermeister und Politiker
* ↑ Valentinian III., römischer Kaiser
* ↑ Gregor der Große
* ↑ Karl der Große
* ↑ Ludwig der Fromme
* ↑ Otto I.
* ↑ Kaiser Heinrich II.
* ↑ Philip IV., genannt der Schöne
* ↑ siehe Burgundischer Krieg